சீசியம் சல்பைடு

சீசியம் சல்பைடு (Caesium sulfide) என்பது Cs2S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீரிய கரைசலில் இது ஓர் வலிமையான காரமாகச் செயல்படுகிறது. சீசியம் சல்பைடு காற்றில் அழுகிய முட்டையின் நாற்றத்தை உமிழ்கிறது.

தயாரிப்பு 
சீசியம் மற்றும் கந்தகத்தை டெட்ரா ஐதரோ பியூரானில் வினைபுரியச் செய்து சோடியம் சல்பைடைப் போலவே நீரிலி சீசியம் சல்பைடையும் தயாரிக்கலாம். வினை நிகழ அமோனியா அல்லது நாப்தலீன் வினைக்கலவையுடன் சேர்க்கப்படவேண்டும்.
 2Cs + S → Cs2S

ஐதரசன் சல்பைடை சீசியம் ஐதராக்சைடு கரைசலில் கரைத்து  சீசியம் பைசல்பைடை தயாரிக்க முடியும். பின்னர் இதிலிருந்தும் சீசியம் சல்பைடு  கிடைக்கிறது.。
  CsOH + H2S  →  CsHS + H2O
  CsHS + CsOH  →  Cs2S + H2O

மேற்கோள்கள் 

சீசியம் சேர்மங்கள்
சல்பைடுகள்